**Vastavalt nimekirjale 19.10.2022 nr 6-1/20-1**

**Arvamuse küsimine Laadi külas Jõeperve kinnistu**

**detailplaneeringu algatamise otsuse eelnõule**

Häädemeeste vallas Laadi külas asuva Jõeperve kinnistu (katastritunnus 21401:001:0098) omanik esitas 12.08.2022 avalduse (dokumendiregistri nr 6-3/1245) nimetatud kinnistul detailplaneeringu algatamiseks. Detailplaneeringu eesmärk on kinnistu jagada kaheks ning anda ehitusõigus uuele krundile ühepereelamu ja abihoonete ehitamiseks. Samuti soovitakse maa sihtotstarve muuta 100% elamumaaks. Vee- ja kanalisatsiooni lahendus soovitakse lahendada lokaalselt. Planeeringuala suurus on 14746 m².

Kehtiva Tahkuranna valla üldplaneeringu järgi asub Jõeperve kinnistu osaliselt rohevõrgustiku alal, kus minimaalne krundi suurus on 3 ha. Enamus planeeringualast jääb väikeelamu reservmaale, kus minimaalne krundi suurus on 2200 m2. Uute kruntide suurused jäävad alla lubatud piiri – ca 9446 m² ja ca 5300 m².

Häädemeeste Vallavalitsus küsib planeerimisseaduse § 127 ning keskkonnamõju hindamise ja keskkonnajuhtimissüsteemi seaduses § 33 lõike 6 tulenevalt asjaomaste asutuste ja kaasatavate isikute arvamust detailplaneeringu algatamise otsuse eelnõule, lähteseisukohtadele ja keskkonnamõju strateegilise hindamise eelhinnangule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Helve Reisenbuk

abivallavanem vallavanema ülesannetes

Lisad:

1. Laadi külas Jõeperve kinnistu detailplaneeringu algatamine, lähteseisukohtade kinnitamine ja keskkonnamõju strateegilise hindamise algatamata jätmine;

2. Laadi külas Jõeperve kinnistu detailplaneeringu lähteseisukohad;

3. Laadi külas Jõeperve kinnistu detailplaneeringu KSH eelhinnang;

4. Laadi külas Jõeperve kinnistu detailplaneeringu eskiisjoonis.

Marie Reinson

planeerimis- ja maanõunik

marie.reinson@haademeeste.ee

tel. 5788 0015